**Περιγραφική Αυτό-αξιολόγηση**

Ο/Η εκπαιδευτικός για κάθε μαθητή/τρια θα συμπληρώσει το φύλλο περιγραφικής αξιολόγησης του παραρτήματος. Η αξιολόγηση των μαθητών/τριών θα γίνει ως προς το περιεχόμενο του παραδοτέου τους, βάσει των προδιαγραφών που τέθηκαν αρχικά στο πρόβλημα. Επιπλέον, εφαρμόζεται η περιγραφική αξιολόγηση με πίνακα διαβαθμισμένων κριτηρίων (Φύλλο Περιγραφικής αξιολόγησης Παραρτήματος), τόσο με κριτήρια εγκεκριμένα από το Ινστιτούτο Εκπαιδευτικής Πολιτικής (ΙΕΠ) όσο και για το θέμα των ψηφιακών δεξιοτήτων CRISS2, προσαρμοσμένα στο παρόν πρόγραμμα εργαστηρίων.

**Ενδεικτικές Δραστηριότητες για την περιγραφική αξιολόγηση**

Για την περιγραφική αξιολόγηση των μαθητών θα χρησιμοποιηθεί το εγκεκριμένο υλικό και κριτήρια αξιολόγησης περιγραφικής αξιολόγησης από το ΙΕΠ εφαρμοζόμενα στις ενδεικτικές δραστηριότητες των εργαστηρίων του Γυμνασίου. Το σύνολο των επτά (7) εργαστηρίων περιλαμβάνει ενδεικτικές δραστηριότητες:

* Καταιγισμός ιδεών
* Συζητήσεις
* Διατύπωση ορισμών
* Παρουσιάσεις
* Ψηφιακής σχεδίασης
* Αναζήτησης πληροφοριών στο διαδίκτυο

Έγινε μία διαθεματική προσπάθεια περιγραφικής αξιολόγησης, αξιοποιώντας στοιχεία από κάθε γνωστική περιοχή που συνδυάζει το εν λόγω πρόγραμμα εργαστηρίων, σε συνδυασμό με την αξιολόγηση των δεξιοτήτων που ευελπιστεί το πρόγραμμα να αναγάγει.