**Εργαστήριο 7 – Οδηγός Εκπαιδευτικού**

# «Ας αναστοχαστούμε τι πήγε καλά και τι όχι - Αξιολόγηση»

**ΔΡΑΣΤΗΡΙΟΤΗΤΑ 1η - Διάρκεια: 45 λεπτά**

**Αναστοχασμός**

Με την ολοκλήρωση της ψηφιακής σας κατασκευής - του υπνοδωματίου και της διακόσμησής του, κάθε ομάδα θα παρουσιάσει σύντομα, στην ολομέλεια το έργο της με παρουσίαση δέκα (10) διαφανειών. Επειδή η παρουσίαση απαιτεί χρόνο απ’ όλες τις ομάδες συνολικά, θα προγραμματιστεί εκδήλωση διάχυσης των αποτελεσμάτων του προγράμματος με προσκεκλημένους και τους γονείς των μαθητών/τριων, (πάντα σύμφωνα με τα υγειονομικά πρωτόκολλα).

Με το πέρας των παρουσιάσεων από τις ομάδες, ο/η εκπαιδευτικός καλεί τους/τις μαθητές/τριες να αναστοχαστούν όλη την πορεία τους, στο σύνολο των επτά (7) εργαστηρίων και να συμπληρώσουν το φύλλο αναστοχασμού απαντώντας σε ερωτήσεις σχετικά με το τί τους δυσκόλεψε και τι όχι, τι θα μπορούσε να γίνει καλύτερα ώστε να μάθουν περισσότερα πράγματα, με πιο εύκολο και δημιουργικό τρόπο.

**Περιγραφική Αξιολόγηση**

Ο/Η εκπαιδευτικός για κάθε μαθητή/τρια θα συμπληρώσει το φύλλο περιγραφικής αξιολόγησης του παραρτήματος. Η αξιολόγηση των μαθητών/τριών θα γίνει ως προς το περιεχόμενο του παραδοτέου τους, βάσει των προδιαγραφών που τέθηκαν αρχικά στο πρόβλημα. Επιπλέον, εφαρμόζεται η περιγραφική αξιολόγηση με πίνακα διαβαθμισμένων κριτηρίων (Φύλλο Περιγραφικής αξιολόγησης Παραρτήματος), τόσο με κριτήρια εγκεκριμένα από το Ινστιτούτου Εκπαιδευτικής Πολιτικής (ΙΕΠ) (Οδηγός Εκπαιδευτικού για την Περιγραφική Αξιολόγηση στο Γυμνάσιο

<http://iep.edu.gr/images/IEP/EPISTIMONIKI_YPIRESIA/Epist_Monades/A_Kyklos/Evaluation/2017/3b_Perigrafiki_GYMNASIO.pdf>) όσο και για το θέμα των ψηφιακών δεξιοτήτων CRISS (Απόκτηση, αξιολόγηση και πιστοποίηση της ψηφιακής ικανότητας προσαρμοσμένα στο παρόν πρόγραμμα εργαστηρίων.

<https://www.crissh2020.eu/download/criss-booklet-greek>

**Αυτοαξιολόγηση μαθητών/τριών**

Εφαρμόζεται και η αυτοαξιολόγηση των μαθητών/τριων για την απόδοση και συνεισφορά στην ομάδα τους. Θα συμπληρώσουν φύλλο αναστοχασμού - περιγραφικής αυτοαξιολόγησης παραρτήματος.