**Εργαστήριο 1 - Οδηγίες Εκπαιδευτικού**

**«Ας γνωριστούμε με βάση τα χρώματα, τα υλικά, τις προτιμήσεις και το γούστο.Μαθαίνουμε το ψηφιακό σχεδιαστικό εργαλείο μοντελοποίησης 3D Homestyler»**

**ΔΡΑΣΤΗΡΙΟΤΗΤΑ 1η – Διάρκεια: 25 λεπτά**

1. Ο/Η εκπαιδευτικός με ένα σύντομο καταιγισμό ιδεών και ερωταποκρίσεις από τους/τις μαθητές/τριες, τους προϊδεάζει για το ζητούμενο του εργαστηρίου, τη στοχοθεσία και την αναδυόμενη δεξιότητά που εξυπηρετεί.

2. Οι μαθητές/τριες δηλώνουν αυθόρμητα, τις προτιμήσεις τους;

Α. στα χρώματα (γαιώδη, θερμά, ψυχρά).

Β. στα υλικά διακόσμησης (ξύλο, μέταλλο, γυαλί, πλαστικό, πέτρες, πλακάκια).

Γ. στο στυλ διακόσμησης (μοντέρνο-σύγχρονο, μπαρόκ, νεοκλασικό), συμπληρώνοντας το 1ο φύλλο εργασίας

3. Με τη βοήθεια του/της εκπαιδευτικού ως προς την ταξινόμηση των προτιμήσεων, δημιουργήστε ομάδες των δύο (2) ατόμων. Ονοματίστε την ομάδας σας. Συζητήστε γύρω από το θέμα της εσωτερικής διακόσμησης ενός προσωπικού δωματίου.

4. Πως το φαντάζεστε, χρώματα τοίχων, διακόσμηση, πίνακες, έπιπλα, θέα στο περιβάλλον. Περιγράψτε την εικόνα σε ένα σύντομο κείμενο το πολύ εκατό (100) λέξεων.

**ΔΡΑΣΤΗΡΙΟΤΗΤΑ 2η – Διάρκεια: 20 λεπτά**

1. Οι μαθητές/τριες, εισέρχονται με το λογαριασμό τους στη Google στο σύνδεσμο <https://www.homestyler.com> και συνδέονται. Αν υπάρχει δυσκολία στην αγγλική μπορούν να εγκαταστήσουν την επέκταση google translate και το Homestyler μεταφράζεται αυτόματα στα ελληνικά.

2. Με την καθοδήγηση του/της εκπαιδευτικού οι μαθητές/τριες ακολουθούν ένα σύντομο εκπαιδευτικό βίντεο στον σύνδεσμο <https://youtu.be/aBoeFnZFnBE?si=SjW2fW-PmRdryEky> όπου παρουσιάζεται ένα φύλλο εργασίας βιωματικής εξάσκησης στις βασικές λειτουργικότητες του ψηφιακού σχεδιαστικού εργαλείου Homestyler.

3. Εξασκούνται στο Βασικό μενού επιλογών και στο υπομενού της κατασκευής, στυλ και αντικειμένων διακόσμησης και τα χρώματα.

4. Ρυθμίζουν τις βασικές ιδιότητες της σχεδιαστικής επιφάνειας στο Ευρωπαϊκό σύστημα σε μέτρα. Ονοματίζουν το αρχείο εργασίας τους. Και κατασκευάζουν μία πρόχειρη κάτοψη.